סיטרואן C4 פיקאסו

**סיטרואן C4 ספייסטורר** (בצרפתית: **Citroën C4 SpaceTourer**; לשעבר **סיטרואן C4 פיקאסו**, בצרפתית:**Citroën C4 Picasso**) היא מכונית משפחתית קומפקטית במרכב מיניוואן, בעלת חמישה או שבעה מקומות ישיבה, שיוצרה על ידי סיטרואן בין השנים 2006 ל-2022. היא הוצגה בתערוכת הרכב של פריז ב-30 ספטמבר 2006.

ב-25 באפריל 2022 הודיעה סיטרואן כי הפסיקה את הייצור של הספייסטורר.

## דור ראשון
הדור הראשון יוצר בין השנים 2006 ל-2013. הצגת הדור הראשון התרחשה בתערוכת פריז ב-30 בספטמבר 2006 כאשר השיווק החל בנובמבר 2006. הדור הראשון חלק את הפלטפורמה שלו עם סיטרואן C4 והפיג'ו 307. הדור הראדון הושק בתחילה רק עם שבעה מושבים עם השם "סיטרואן C4 גרנד פיקאסו". גרסת החמישה מקומות נחשפה בינואר עם שיווק שהחל בפברואר והצגה שהתקיימה בתערוכת הרכב הבינלאומית של ז'נבה במרץ 2007.

בתחום ההנעה חשפה סיטרואן את ה-C4 פיקאסו והגרנד פיקאסו עם מנועי בנזין בנפחי 1.6 ליטר המספק בין 120 ל-156 כ"ס, 1.8 ליטר המספק 125 כ"ס, 2.0 ליטר המספק 140 כ"ס. מנועי דיזל בנפחי 1.6 ליטר המספק 109 ו-112 כ"ס, 2.0 ליטר המספק 136, 150 ו-163 כ"ס. המנועים מוצעים לבחירה עם תיבת הילוכים ידנית בעלת חמישה או שישה הילוכים או עם תיבת הילוכים אוטומטית בעלת ארבעה או שישה הילוכים.

### מתיחת פנים שנת 2010
בסוף אוגוסט 2010 נחשפו תמונות ראשונות למתיחת הפנים ל-C4 פיקאסו בתחילת ספטמבר נחשפה רשמית מתיחת הפנים. מתיחת הפנים כללה עיצוב חדש לפגוש הקדמי, הוספת תאורת לד לפנסיים כסטנדרט והגה שונה במקצת. בתחום ההנעה הוסיפה סיטרואן מנוע דיזל המספק 110 כ"ס עם צריכת דלק משולבת של 20.8 ק"מ לליטר.

## דור שני
הדור השני יוצר בין השנים 2018 ל-2022. בתערוכת הרכב הבינלאומית של ז'נבה במרץ 2013 הציגה סיטרואן את הקונספט טכנו-ספייס, שהציג בתצוגה מקדימה את הדור הבא של ה-C4 פיקאסו. באפריל 2013 נחשף הדור החדש באופן רשמי. גרסת ה-7 מקומות הוצגה חודש לאחר מכן ביוני 2013. הדור החדש כלל עיצוב מודרני יותר.

בתחום ההנעה השיקה סיטרואן את הדור השני עם מנוע בנזין בנפחי 1.6 ליטר המספק 120 כ"ס וצריכת דלק משולבת של 15.8 ק"מ לליטר או עם מגדש טורבו המספק 155 כ"ס וצריכת דלק משולבת של 16.7 ק"מ לליטר. מנועי דיזל בנפחי 1.6 ליטר טורבו המספק 92 כ"ס וצריכת דלק משולבת של 23.8 ק"מ לליטר או 26.3 ק”מ לליטר ו-115 כ"ס וצריכת דלק משולבת של 25 ק"מ לליטר. המנועים משווקים עם תיבת היוכים אוטומטית או ידנית.

### מתיחת פנים שנת 2016
במאי 2016 חשפה סיטרואן את מתיחת הפנים ל-C4 פיקאסו. מתיחת הפנים כוללת עיצוב מעודכן ומודרני יותר, שיפור מערכת המולטימדיה ומערכות הבטיחות. בתחום ההנעה הוסיפה סיטרואן מנוע בנזין בנפח 1.2 ליטר טורבו המספק 110 או 130 כ"ס.

### שינוי שם 2018
באפריל 2018 חשפה סיטרואן כי שמה של ה-C4 פיקאסו יוחלף מעתה ל-C4 ספייסטורר בגרסת ה-5 מקומות ו-C4 גרנד ספייסטורר בגרסת ה-7 מקומות. יחד עם שינוי השם החליפה סיטרואן את מנוע ה-2.0 ליטר המספק 150 כ"ס למנוע 2.0 ליטר המספק 160 כ"ס.

## מכירות
להלן נתוני המכירות באירופה.

## גלריה

קובץ:2007-2010 Citroën C4 Picasso wagon (2011-03-08) 01.jpg|דור ראשון (7 מקומות)
קובץ:Citroën C4 Picasso HDi 150 FAP Tendance – Frontansicht, 9. April 2011, Düsseldorf.jpg|מתיחת פנים שנת 2011 (5 מקומות)
קובץ:2015 Citroën C4 Picasso (B7 MY15) Exclusive e-THP wagon (2015-06-15) 01.jpg|דור שני (5 מקומות)
קובץ:2017 Citroen C4 Grand Picasso Flair BlueHDi.jpg|מתיחת פנים שנת 2016 (7 מקומות)
קובץ:2018 Citroen C4 Spacetourer Flair BlueHDi 1.6 Front.jpg|סיטרואן ספייסטורר (שינוי שם 2018, 5 מקומות)


## קישורים חיצוניים

* 

## הערות שוליים

C4 פיקאסו
קטגוריה:מכוניות משפחתיות גדולות
קטגוריה:מיניוואנים
קטגוריה:כלי רכב המורכבים במלזיה
קטגוריה:כלי רכב המיוצרים בספרד
קטגוריה:דגמי מכוניות שהושקו ב-2006